CELEX: 32014R0538
Language: lt
Date: 2014-04-16 00:00:00
Title: 2014 m. balandžio 16 d. Europos Parlamento ir Tarybos reglamentas (ES) Nr. 538/2014, kuriuo iš dalies keičiamas Reglamentas (ES) Nr. 691/2011 dėl Europos aplinkos ekonominių sąskaitų  Tekstas svarbus EEE

27.5.2014   
            
            
               LT
            
            
               Europos Sąjungos oficialusis leidinys
            
            
               L 158/113
            
         EUROPOS PARLAMENTO IR TARYBOS REGLAMENTAS (ES) Nr. 538/2014
   2014 m. balandžio 16 d.
   kuriuo iš dalies keičiamas Reglamentas (ES) Nr. 691/2011 dėl Europos aplinkos ekonominių sąskaitų
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 338 straipsnio 1 dalį,
   atsižvelgdami į Europos Komisijos pasiūlymą,
   teisėkūros procedūra priimamo akto projektą perdavus nacionaliniams parlamentams,
   laikydamiesi įprastos teisėkūros procedūros (1),
   kadangi:
   
               (1)
            
            
               Europos Parlamento ir Tarybos sprendime Nr. 1386/2013/ES (2) numatyta, kad dėl dabartinių pokyčių spartos ir galimų ateities tendencijų neaiškumų reikalingi tolesni veiksmai, kuriais užtikrinama, jog politika Sąjungoje ir toliau būtų vykdoma remiantis patikimomis žiniomis apie aplinkos būklę ir galimomis atsakomųjų veiksmų alternatyvomis ir jų pasekmėmis. Siekiant užtikrinti, kad būtų rengiami patikimos kokybės duomenys bei rodikliai ir jie būtų labiau prieinami, reikėtų sukurti priemones. Svarbu, kad tokie duomenys būtų pateikiami suprantama ir prieinama forma;
            
         
               (2)
            
            
               pagal Europos Parlamento ir Tarybos reglamento (ES) Nr. 691/2011 (3) 10 straipsnį Komisija raginama pateikti Europos Parlamentui ir Tarybai reglamento įgyvendinimo ataskaitą ir prireikus pateikti pasiūlymą įdiegti naujus aplinkos ekonominių sąskaitų modulius, kaip antai aplinkos apsaugos išlaidų ir pajamų (EPER) (aplinkos apsaugos išlaidų sąskaitų (EPEA)), aplinkosauginių ir aplinkai palankių prekių ir paslaugų sektoriaus (EGSS) ir energijos sąskaitų;
            
         
               (3)
            
            
               nauji moduliai tiesiogiai padeda siekti Sąjungos politikos prioritetų ekologiško augimo ir efektyvaus išteklių naudojimo srityje, nes jais teikiama svarbi su rodikliais susijusi informacija, kaip antai rinkos produkcija ir užimtumas EGSS, nacionalinės aplinkos apsaugos išlaidos ir energijos panaudojimas, suskirstyta pagal klasifikatorių NACE;
            
         
               (4)
            
            
               2012 m. vasario mėn. 43-ojoje Jungtinių Tautų Statistikos komisijos sesijoje kaip tarptautinis statistikos standartas patvirtinta aplinkos ir ekonominių sąskaitų sistemos (AESS) centrinė struktūra. Šiuo reglamentu įvedami nauji moduliai visiškai atitinka AESS;
            
         
               (5)
            
            
               konsultuotasi su Europos statistikos sistemos komitetu;
            
         
               (6)
            
            
               siekiant atsižvelgti į techninę ir mokslinę pažangą ir papildyti nuostatas dėl energijos sąskaitų, Komisijai pagal Sutarties dėl Europos Sąjungos veikimo 290 straipsnį turėtų būti suteikti įgaliojimai priimti aktus dėl VI priedo 3 skirsnyje nurodytų energetikos produktų sąrašo, kuris pateikiamas šio reglamento priede, sudarymo, kaip nurodyta šio reglamento priede. Ypač svarbu, kad atlikdama parengiamąjį darbą Komisija tinkamai konsultuotųsi, taip pat ir su ekspertais. Komisija, atlikdama su deleguotaisiais aktais susijusį parengiamąjį darbą ir rengdama jų tekstus, turėtų užtikrinti, kad atitinkami dokumentai būtų vienu metu, laiku ir tinkamai perduodami Europos Parlamentui ir Tarybai;
            
         
               (7)
            
            
               siekiant palengvinti vienodą V priedo, kuris pateikiamas šio reglamento priede, taikymą, Komisijai turėtų būti suteikti įgyvendinimo įgaliojimai. Tais įgaliojimais turėtų būti naudojamasi laikantis Europos Parlamento ir Tarybos reglamento (ES) Nr. 182/2011 (4). Tiems įgyvendinimo aktams priimti turėtų būti taikoma nagrinėjimo procedūra;
            
         
               (8)
            
            
               todėl Reglamentas (ES) Nr. 691/2011 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 691/2011 iš dalies keičiamas taip:
   
               1.
            
            
               2 straipsnis papildomas šiais punktais:
               „4.   aplinkos apsaugos išlaidos – ekonominiai ištekliai, kuriuos vienetai rezidentai skiria aplinkos apsaugai. Aplinkos apsaugai priskiriama bet kokia veikla ir veiksmai, kuriais pirmiausia siekiama užkirsti kelią taršai ir bet kokiam kitam aplinkos blogėjimui, juos mažinti ir pašalinti. Ta veikla ir veiksmai apima visas priemones, kurių imamasi siekiant atkurti aplinką po to, kai ji buvo pabloginta. Šis terminas neapima veiklos, kuria, nepaisant naudos aplinkai, pirmiausia tenkinami techniniai poreikiai ar vidiniai įmonės ar kitos institucijos higienos ar saugos ir saugumo reikalavimai;
               5.   aplinkosauginių ir aplinkai palankių prekių ir paslaugų sektorius – nacionaliniame ūkyje vykdoma gamybos veikla, kuria sukuriami aplinkosauginiai ir aplinkai palankūs produktai (aplinkosauginės ir aplinkai palankios prekės ir paslaugos). Aplinkosauginiai ir aplinkai palankūs produktai – aplinkos apsaugos, kaip nurodyta 4 punkte, ir išteklių valdymo tikslais pagaminti produktai. Išteklių valdymas apima gamtos išteklių atsargų išsaugojimą, priežiūrą ir gerinimą, todėl apima ir apsaugą nuo tų išteklių išeikvojimo;
               6.   fizinių energijos srautų sąskaitos – nuoseklus duomenų apie fizinius energijos srautus, patenkančius į nacionalinį ūkį, cirkuliuojančius ūkyje ir patenkančius į kitus ūkius arba į aplinką, rengimas.“
            
         
               2.
            
            
               3 straipsnis iš dalies keičiamas taip:
               
                           a)
                        
                        
                           1 dalis papildoma šiais punktais:
                           
                                       „d)
                                    
                                    
                                       aplinkos apsaugos išlaidų sąskaitų modulis, kaip nustatyta IV priede;
                                    
                                 
                                       e)
                                    
                                    
                                       aplinkosauginių ir aplinkai palankių prekių ir paslaugų sąskaitų modulis, kaip nustatyta V priede;
                                    
                                 
                                       f)
                                    
                                    
                                       fizinių energijos srautų sąskaitų modulis, kaip nustatyta VI priede.“;
                                    
                                 
                     
                           b)
                        
                        
                           įterpiamos šios dalys:
                           „4.   Komisijai pagal 9 straipsnį suteikiami įgaliojimai priimti deleguotuosius aktus, kuriais nustatomi VI priedo 3 skirsnyje nurodyti energetikos produktai, vadovaujantis Europos Parlamento ir Tarybos reglamento (EB) Nr. 1099/2008 (5) prieduose nustatytais sąrašais.
                           Tokiais deleguotaisiais aktais valstybėms narėms ar respondentams neturi būti užkraunama didelė papildoma našta. Parengdama ir vėliau atnaujindama pirmoje pastraipoje nurodytus sąrašus, Komisija tinkamai pagrindžia savo veiksmus, atitinkamais atvejais pasinaudodama sąnaudų efektyvumo tyrimų, kurie apimtų respondentams tenkančios naštos ir gamybos sąnaudų įvertinimą, srities ekspertų pagalba.
                           5.   Siekiant palengvinti vienodą V priedo nuostatų taikymą, Komisija ne vėliau kaip 2015 m. gruodžio 31 d. priima įgyvendinimo aktus, kuriais nustatomas orientacinis aplinkosauginių ir aplinkai palankių prekių bei paslaugų ir ekonominės veiklos, kuriai turėtų būti taikomas V priedas, rinkinys, grindžiamas šiomis kategorijomis: specifinės aplinkosauginės ir aplinkai palankios paslaugos, tik su aplinka susijusiems tikslams skirti produktai (susiję produktai), pritaikytosios prekės ir aplinkos technologijos. Prireikus Komisija šį rinkinį atnaujina.
                           Pirmoje pastraipoje nurodyti įgyvendinimo aktai priimami laikantis 11 straipsnio 2 dalyje nurodytos nagrinėjimo procedūros.
                           
                              (5)  2008 m. spalio 22 d. Europos Parlamento ir Tarybos reglamentas (EB) Nr. 1099/2008 dėl energetikos statistikos (OL L 304, 2008 11 14, p. 1).“"
						
                        
                     
         
               3.
            
            
               8 straipsnio 2 dalis pakeičiama taip:
               „2.   Siekdama gauti leidimą I, II ir III priedams taikyti 1 dalyje nurodytą nukrypti leidžiančią nuostatą, atitinkama valstybė narė ne vėliau kaip 2011 m. lapkričio 12 d. pateikia Komisijai tinkamai pagrįstą prašymą. Siekdama gauti leidimą IV, V ir VI priedams taikyti 1 dalyje nurodytą nukrypti leidžiančią nuostatą, atitinkama valstybė narė ne vėliau kaip 2014 m. rugsėjo 17 d. pateikia Komisijai tinkamai pagrįstą prašymą.“
            
         
               4.
            
            
               9 straipsnis iš dalies keičiamas taip:
               
                           a)
                        
                        
                           2 dalis pakeičiama taip:
                           „2.   3 straipsnio 3 ir 4 dalyse nurodyti įgaliojimai Komisijai suteikiami 5 metų laikotarpiui nuo 2011 m. rugpjūčio 11 d. Komisija parengia ataskaitą dėl įgaliojimų suteikimo likus ne mažiau kaip devyniems mėnesiams iki penkerių metų laikotarpio pabaigos. Įgaliojimų suteikimas automatiškai pratęsiamas tokios pačios trukmės laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno tokio laikotarpio pabaigos.“;
                        
                     
                           b)
                        
                        
                           3 dalis pakeičiama taip:
                           „3.   Europos Parlamentas arba Taryba gali bet kuriuo metu atšaukti 3 straipsnio 3 ir 4 dalyse nurodytų įgaliojimų suteikimą. Sprendimu dėl atšaukimo nutraukiamas tame sprendime nurodytų įgaliojimų suteikimas. Jis įsigalioja kitą dieną po sprendimo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų teisėtumui.“;
                        
                     
                           c)
                        
                        
                           5 dalis pakeičiama taip:
                           „5.   Pagal 3 straipsnio 3 ir 4 dalis priimtas deleguotasis aktas įsigalioja tik tuomet, jeigu per du mėnesius nuo pranešimo apie jį Europos Parlamentui ir Tarybai dienos nei Europos Parlamentas, nei Taryba nepareiškė prieštaravimų arba jeigu iki to laikotarpio pabaigos tiek Europos Parlamentas, tiek Taryba pranešė Komisijai, kad jie nepareikš prieštaravimų. Europos Parlamento arba Tarybos iniciatyva tas laikotarpis pratęsiamas dviem mėnesiais.“
                        
                     
         
               5.
            
            
               Reglamentas (ES) Nr. 691/2011 papildomas IV, V ir VI priedais, kaip nustatyta šio reglamento priede.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Strasbūre 2014 m. balandžio 16 d.
      
         
            Europos Parlamento vardu
         
         
            Pirmininkas
         
         M. SCHULZ
      
      
         
            Tarybos vardu
         
         
            Pirmininkas
         
         D. KOURKOULAS
      
   
   
      (1)  2014 m. balandžio 2 d. Europos Parlamento pozicija (dar nepaskelbta Oficialiajame leidinyje) ir 2014 m. balandžio 14 d. Tarybos sprendimas.
   
      (2)  2013 m. lapkričio 20 d. Europos Parlamento ir Tarybos sprendimas Nr. 1386/2013/ES dėl bendrosios Sąjungos aplinkosaugos veiksmų programos iki 2020 m. „Gyventi gerai pagal mūsų planetos išgales“ (OL L 354, 2013 12 28, p. 171).
   
      (3)  2011 m. liepos 6 d. Europos Parlamento ir Tarybos reglamentas (ES) Nr. 691/2011 dėl Europos aplinkos ekonominių sąskaitų (OL L 192, 2011 7 22, p. 1).
   
      (4)  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).
   
      PRIEDAS
      
         
            „IV PRIEDAS
            APLINKOS APSAUGOS IŠLAIDŲ SĄSKAITŲ MODULIS
            
               1 skirsnis
            
            TIKSLAI
            Aplinkos apsaugos išlaidų sąskaitose pateikiami duomenys apie išlaidas aplinkos apsaugai, t. y. ekonominius išteklius, kuriuos vienetai rezidentai skiria aplinkos apsaugai, o tų duomenų pateikimo būdas turi būti suderintas su pagal ESS teikiamais duomenimis. Tokios sąskaitos leidžia parengti informaciją apie nacionalines aplinkos apsaugos išlaidas, kurios apibrėžiamos kaip vienetų rezidentų aplinkos apsaugos paslaugų panaudojimo, bendrojo pagrindinio kapitalo formavimo aplinkos apsaugos veiklai ir pervedimų aplinkos apsaugai, kurie nėra atsitiktinis pirmesnių straipsnių rodiklis, suma, atėmus finansavimą likusio pasaulio sektoriaus lėšomis.
            Rengiant aplinkos apsaugos išlaidų sąskaitas reikėtų naudotis esama nacionalinių sąskaitų informacija (gamybos ir pajamų formavimo sąskaitomis, bendrojo pagrindinio kapitalo formavimo pagal NACE, išteklių ir panaudojimo lentelėmis, duomenimis, grindžiamais valstybės funkcijų klasifikatoriumi), verslo struktūros statistika, verslo registrais ir kitais šaltiniais.
            Šiame priede apibrėžiama, kokius duomenis valstybės narės turi rinkti, rengti, perduoti ir vertinti aplinkos apsaugos išlaidų sąskaitų tikslais.
            
               2 skirsnis
            
            APRĖPTIS
            Aplinkos apsaugos išlaidų sąskaitoms taikomos tokios pačios sistemos ribos kaip ir ESS, o aplinkos apsaugos išlaidų duomenys jose skirstomi pagal pagrindinę, antrinę ir pagalbinę veiklą. Įtraukiami šie sektoriai:
            
                        —
                     
                     
                        valdžios sektorius (įskaitant namų ūkiams paslaugas teikiančias ne pelno institucijas) ir bendrovės kaip aplinkos apsaugos paslaugas teikiantys instituciniai sektoriai. Aplinkos apsaugos paslaugos yra pagrindinė specialios paskirties paslaugų teikėjų veikla,
                     
                  
                        —
                     
                     
                        namų ūkiai, valdžios sektorius ir bendrovės kaip aplinkos apsaugos paslaugų vartotojai,
                     
                  
                        —
                     
                     
                        likusio pasaulio sektorius kaip aplinkos apsaugai skirtų pervedimų gavėjas arba mokėtojas.
                     
                  
               3 skirsnis
            
            RODIKLIŲ SĄRAŠAS
            Valstybės narės rengia aplinkos apsaugos išlaidų sąskaitas, remdamosi šiais pagal ESS apibrėžtais rodikliais:
            
                        —
                     
                     
                        aplinkos apsaugos paslaugų produkcija; produkcija skirstoma į rinkos produkciją, ne rinkos produkciją ir pagalbinės veiklos produkciją,
                     
                  
                        —
                     
                     
                        tarpinis specialios paskirties paslaugų teikėjų aplinkos apsaugos paslaugų vartojimas,
                     
                  
                        —
                     
                     
                        aplinkos apsaugos paslaugų importas ir eksportas,
                     
                  
                        —
                     
                     
                        aplinkos apsaugos paslaugų pridėtinės vertės mokestis (PVM) ir kiti mokesčiai produktams atėmus subsidijas,
                     
                  
                        —
                     
                     
                        bendrojo pagrindinio kapitalo formavimas ir nesukurto nefinansinio turto aplinkos apsaugos paslaugoms teikti įsigijimai atėmus pardavimus ir perleidimus,
                     
                  
                        —
                     
                     
                        aplinkos apsaugos paslaugų galutinis vartojimas,
                     
                  
                        —
                     
                     
                        pervedimai aplinkos apsaugai (gauti ir (arba) sumokėti).
                     
                  Visi duomenys pateikiami milijonais nacionalinės valiutos vienetų.
            
               4 skirsnis
            
            PIRMIEJI ATASKAITINIAI METAI, DAŽNUMAS IR DUOMENŲ PERDAVIMO TERMINAI
            
                     
                        1.
                     
                     
                        Statistiniai duomenys rengiami ir perduodami kasmet.
                     
                  
                     
                        2.
                     
                     
                        Statistiniai duomenys perduodami per 24 mėnesius nuo ataskaitinių metų pabaigos.
                     
                  
                     
                        3.
                     
                     
                        Siekiant patenkinti naudotojų poreikius laiku gauti išsamius duomenų rinkinius, Komisija (Eurostatas), gavusi pakankamus šalių duomenis, nedelsdama parengia šio modulio pagrindinių suvestinių rodiklių bendrus ES 28 įverčius. Jeigu įmanoma, Komisija (Eurostatas) parengia ir paskelbia duomenų, kurių valstybės narės neperdavė iki 2 punkte nurodyto termino, įverčius.
                     
                  
                     
                        4.
                     
                     
                        Pirmieji ataskaitiniai metai yra 2015 m.
                     
                  
                     
                        5.
                     
                     
                        Į pirmą kartą perduodamus duomenis valstybės narės įtraukia laikotarpio nuo 2014 m. iki pirmųjų ataskaitinių metų metinius duomenis.
                     
                  
                     
                        6.
                     
                     
                        Kiekvieną kitą kartą perduodamos duomenis Komisijai, valstybės narės teikia metinius n–2, n–1 ir n-tųjų metų duomenis, kai n metai yra ataskaitiniai metai. Valstybės narės gali pateikti bet kokius turimus duomenis už ankstesnius metus nei 2014 m.
                     
                  
               5 skirsnis
            
            ATASKAITOS LENTELĖS
            
                     
                        1.
                     
                     
                        3 skirsnyje nurodytų rodiklių duomenys suskirstomi pagal:
                        
                                    —
                                 
                                 
                                    aplinkos apsaugos paslaugų teikėjų ir (arba) vartotojų tipus, kaip apibrėžta 2 skirsnyje,
                                 
                              
                                    —
                                 
                                 
                                    aplinkos apsaugos veiklos klasifikatoriaus (CEPA) kategorijas, kurios sugrupuojamos taip:
                                    valdžios sektoriaus veiklos ir aplinkos apsaugai skirtų pervedimų atveju:
                                    
                                                —
                                             
                                             
                                                CEPA 2,
                                             
                                          
                                                —
                                             
                                             
                                                CEPA 3,
                                             
                                          
                                                —
                                             
                                             
                                                CEPA 1 + CEPA 4 + CEPA 5 + CEPA 7 suma,
                                             
                                          
                                                —
                                             
                                             
                                                CEPA 6,
                                             
                                          
                                                —
                                             
                                             
                                                CEPA 8 + CEPA 9 suma,
                                             
                                          bendrovių pagalbinės veiklos atveju:
                                    
                                                —
                                             
                                             
                                                CEPA 1,
                                             
                                          
                                                —
                                             
                                             
                                                CEPA 2,
                                             
                                          
                                                —
                                             
                                             
                                                CEPA 3,
                                             
                                          
                                                —
                                             
                                             
                                                CEPA 4 + CEPA 5 + CEPA 6 + CEPA 7 + CEPA 8 + CEPA 9 suma,
                                             
                                          bendrovių kaip antrinių ir specialios paskirties gamintojų atveju:
                                    
                                                —
                                             
                                             
                                                CEPA 2,
                                             
                                          
                                                —
                                             
                                             
                                                CEPA 3,
                                             
                                          
                                                —
                                             
                                             
                                                CEPA 4,
                                             
                                          namų ūkių kaip vartotojų atveju:
                                    
                                                —
                                             
                                             
                                                CEPA 2,
                                             
                                          
                                                —
                                             
                                             
                                                CEPA 3,
                                             
                                          
                              
                                    —
                                 
                                 
                                    šiuos pagalbinės aplinkos apsaugos paslaugų produkcijos NACE kodus: NACE 2 red. B, C, D sekcijos, 36 skyrius. C sekcijos duomenys pateikiami pagal skyrius. 10–12, 13–15 ir 31–32 skyriai grupuojami kartu. Valstybės narės, kurios pagal Europos Parlamento ir Tarybos reglamentą (EB) Nr. 295/2008 (1) (dėl rodiklių apibrėžčių, duomenų perdavimo techninio formato, dvigubo rezultatų pateikimo pagal NACE 1.1 red. bei NACE 2 red. reikalavimų ir leidžiančių nukrypti nuostatų taikymo verslo struktūros statistikai) neprivalo rinkti aplinkos apsaugos išlaidų duomenų, susijusių su vienu ar keliais minėtais NACE kodais, neprivalo teikti ir šių NACE kodų duomenų.
                                 
                              
                  
                     
                        2.
                     
                     
                        1 punkte nurodytos CEPA kategorijos:
                        
                                    CEPA 1 –
                                 
                                 
                                    aplinkos oro ir klimato apsauga,
                                 
                              
                                    CEPA 2 –
                                 
                                 
                                    nuotekų tvarkymas,
                                 
                              
                                    CEPA 3 –
                                 
                                 
                                    atliekų tvarkymas,
                                 
                              
                                    CEPA 4 –
                                 
                                 
                                    dirvožemio, požeminio vandens ir paviršinio vandens apsauga ir atkūrimas,
                                 
                              
                                    CEPA 5 –
                                 
                                 
                                    triukšmo ir vibracijos sumažinimas,
                                 
                              
                                    CEPA 6 –
                                 
                                 
                                    biologinės įvairovės ir kraštovaizdžio apsauga,
                                 
                              
                                    CEPA 7 –
                                 
                                 
                                    radiacinė sauga,
                                 
                              
                                    CEPA 8 –
                                 
                                 
                                    aplinkos moksliniai tyrimai ir taikomoji plėtra,
                                 
                              
                                    CEPA 9 –
                                 
                                 
                                    kitos aplinkos apsaugos veiklos rūšys.
                                 
                              
                  
               6 skirsnis
            
            ILGIAUSIA PEREINAMŲJŲ LAIKOTARPIŲ TRUKMĖ
            Šio priedo nuostatoms įgyvendinti skirto pereinamojo laikotarpio ilgiausia trukmė – dveji metai nuo pirmojo duomenų perdavimo termino.
         
         
            V PRIEDAS
            APLINKOSAUGINIŲ IR APLINKAI PALANKIŲ PREKIŲ IR PASLAUGŲ SEKTORIAUS SĄSKAITŲ MODULIS
            
               1 skirsnis
            
            TIKSLAI
            Rengiant aplinkosauginių ir aplinkai palankių prekių ir paslaugų statistiką renkami ir teikiami nacionalinių ūkių gamybinės veiklos, kurią vykdant sukuriami aplinkosauginiai ir aplinkai palankūs produktai, duomenys, o šių duomenų pateikimo būdas turi būti suderintas su pagal ESS teikiamais duomenimis.
            Aplinkosauginių ir aplinkai palankių prekių ir paslaugų sektoriaus sąskaitos turėtų būti rengiamos naudojantis iš nacionalinių sąskaitų, struktūrinės verslo statistikos, verslo registrų ir kitų šaltinių jau gauta informacija.
            Šiame priede nurodoma, kokius aplinkosauginių ir aplinkai palankių prekių ir paslaugų duomenis valstybės narės turi rinkti, rengti, perduoti ir vertinti.
            
               2 skirsnis
            
            APRĖPTIS
            Aplinkosauginių ir aplinkai palankių prekių ir paslaugų sektoriui taikomos tokios pačios sistemos ribos kaip ESS, ir jį sudaro visos tos sistemos ribose sukuriamos aplinkosauginės ir aplinkai palankios prekės ir paslaugos. ESS gamyba apibrėžiama kaip veikla, vykdoma instituciniam vienetui prižiūrint ir prisiimant atsakomybę, kurios metu darbas, kapitalas, prekės ir paslaugos panaudojamos prekėms ir paslaugoms kurti.
            Aplinkosauginės ir aplinkai palankios prekės ir paslaugos skirstomos į šias kategorijas: specifinės aplinkosauginės ir aplinkai palankios paslaugos, tik su aplinka susijusiems tikslams skirti produktai (susiję produktai), pritaikytosios prekės ir aplinkos technologijos.
            
               3 skirsnis
            
            RODIKLIŲ SĄRAŠAS
            Valstybės narės rengia aplinkosauginių ir aplinkai palankių prekių ir paslaugų sektoriaus statistiką pagal šiuos rodiklius:
            
                        —
                     
                     
                        rinkos produkcija, iš kurios:
                        
                                    —
                                 
                                 
                                    eksportas,
                                 
                              
                  
                        —
                     
                     
                        rinkos veiklos pridėtinė vertė,
                     
                  
                        —
                     
                     
                        rinkos veiklos užimtumas.
                     
                  Visi duomenys pateikiami milijonais nacionalinės valiutos vienetų, išskyrus užimtumo rodiklio duomenis, kurie nurodomi „visos darbo dienos ekvivalentais“.
            
               4 skirsnis
            
            PIRMIEJI ATASKAITINIAI METAI, DAŽNUMAS IR DUOMENŲ PERDAVIMO TERMINAI
            
                     
                        1.
                     
                     
                        Statistiniai duomenys rengiami ir perduodami kasmet.
                     
                  
                     
                        2.
                     
                     
                        Statistiniai duomenys perduodami per 24 mėnesius nuo ataskaitinių metų pabaigos.
                     
                  
                     
                        3.
                     
                     
                        Siekiant patenkinti naudotojų poreikius laiku gauti išsamius duomenų rinkinius, Komisija (Eurostatas), gavusi pakankamus šalių duomenis, nedelsdama parengia šio modulio pagrindinių suvestinių rodiklių bendrus ES 28 įverčius. Jeigu įmanoma, Komisija (Eurostatas) parengia ir paskelbia duomenų, kurių valstybės narės neperdavė iki 2 punkte nurodyto termino, įverčius.
                     
                  
                     
                        4.
                     
                     
                        Pirmieji ataskaitiniai metai yra 2015 m.
                     
                  
                     
                        5.
                     
                     
                        Į pirmą kartą perduodamus duomenis valstybės narės įtraukia laikotarpio nuo 2014 m. iki pirmųjų ataskaitinių metų metinius duomenis.
                     
                  
                     
                        6.
                     
                     
                        Kiekvieną kitą kartą perduodamos duomenis Komisijai, valstybės narės teikia metinius n–2, n–1 ir n-tųjų metų duomenis, kai n metai yra ataskaitiniai metai. Valstybės narės gali pateikti bet kokius turimus duomenis už ankstesnius metus nei 2014 m.
                     
                  
               5 skirsnis
            
            ATASKAITOS LENTELĖS
            
                     
                        1.
                     
                     
                        3 skirsnyje nurodytų rodiklių duomenys teikiami kryžmiškai suskirstyti pagal:
                        
                                    —
                                 
                                 
                                    ekonominės veiklos rūšių klasifikatorių NACE 2 red. (A*21 suvestinių duomenų lygiu, atitinkančiu ESS),
                                 
                              
                                    —
                                 
                                 
                                    CEPA klases ir išteklių valdymo veiklos klasifikatoriaus (CReMA) kategorijas, kurios suskirstomos taip:
                                    
                                                —
                                             
                                             
                                                CEPA 1,
                                             
                                          
                                                —
                                             
                                             
                                                CEPA 2,
                                             
                                          
                                                —
                                             
                                             
                                                CEPA 3,
                                             
                                          
                                                —
                                             
                                             
                                                CEPA 4,
                                             
                                          
                                                —
                                             
                                             
                                                CEPA 5,
                                             
                                          
                                                —
                                             
                                             
                                                CEPA 6,
                                             
                                          
                                                —
                                             
                                             
                                                CEPA 7, CEPA 8 ir CEPA 9 suma,
                                             
                                          
                                                —
                                             
                                             
                                                CReMA 10,
                                             
                                          
                                                —
                                             
                                             
                                                CReMA 11,
                                             
                                          
                                                —
                                             
                                             
                                                CReMA 13,
                                                
                                                            —
                                                         
                                                         
                                                            CReMA 13A,
                                                         
                                                      
                                                            —
                                                         
                                                         
                                                            CReMA 13B,
                                                         
                                                      
                                                            —
                                                         
                                                         
                                                            CReMA 13C,
                                                         
                                                      
                                          
                                                —
                                             
                                             
                                                CReMA 14,
                                             
                                          
                                                —
                                             
                                             
                                                CReMA 12, CReMA 15 ir CReMA 16 suma.
                                             
                                          
                              
                  
                     
                        2.
                     
                     
                        1 punkte nurodytos CEPA kategorijos atitinka IV priede nurodytas kategorijas. 1 punkte nurodytos CReMA kategorijos:
                        
                                    CReMA 10 –
                                 
                                 
                                    vandens tvarkymas,
                                 
                              
                                    CReMA 11 –
                                 
                                 
                                    miškų išteklių tvarkymas,
                                 
                              
                                    CReMA 12 –
                                 
                                 
                                    laukinės floros ir faunos tvarkymas,
                                 
                              
                                    CReMA 13 –
                                 
                                 
                                    energijos išteklių tvarkymas,
                                    
                                                —
                                             
                                             
                                                CReMA 13A –
                                             
                                             
                                                energijos gamyba iš atsinaujinančiųjų išteklių,
                                             
                                          
                                                —
                                             
                                             
                                                CReMA 13B –
                                             
                                             
                                                šilumos ir (arba) energijos taupymas ir tvarkymas,
                                             
                                          
                                                —
                                             
                                             
                                                CReMA 13C –
                                             
                                             
                                                iškastinių energijos išteklių naudojimo, kaip žaliavos, mažinimas,
                                             
                                          
                              
                                    CReMA 14 –
                                 
                                 
                                    mineralų tvarkymas,
                                 
                              
                                    CReMA 15 –
                                 
                                 
                                    su išteklių valdymu susiję moksliniai tyrimai ir taikomoji plėtra,
                                 
                              
                                    CReMA 16 –
                                 
                                 
                                    kita išteklių valdymo veikla.
                                 
                              
                  
               6 skirsnis
            
            ILGIAUSIA PEREINAMŲJŲ LAIKOTARPIŲ TRUKMĖ
            Šio priedo nuostatoms įgyvendinti skirto pereinamojo laikotarpio ilgiausia trukmė – dveji metai nuo pirmojo duomenų perdavimo termino.
         
         
            VI PRIEDAS
            FIZINIŲ ENERGIJOS SRAUTŲ SĄSKAITŲ MODULIS
            
               1 skirsnis
            
            TIKSLAI
            Fizinių energijos srautų sąskaitose pateikiami teradžauliais išreikšti fizinių energijos srautų duomenys, o jų pateikimo būdas turi visiškai atitikti ESS. Į fizinių energijos srautų sąskaitas įrašomi su nacionalinių ūkių vienetų rezidentų ekonomine veikla susiję energijos duomenys, suskirstyti pagal ekonominės veiklos rūšis. Jose nurodomas gamtinių energijos sąnaudų, energetikos produktų ir energetinių liekanų ištekliai ir panaudojimas. Ekonominė veikla apima gamybą, vartojimą ir kaupimą.
            Šiame priede nurodoma, kokius fizinių energijos srautų sąskaitoms skirtus duomenis valstybės narės turi rinkti, rengti, perduoti ir vertinti.
            
               2 skirsnis
            
            APRĖPTIS
            Fizinių energijos srautų sąskaitoms taikomos tokios pačios sistemos ribos kaip ESS ir jos taip pat yra grindžiamos gyvenamosios vietos (buveinės) principu.
            Pagal ESS šalies vienetu rezidentu laikomas vienetas, kurio ekonominių interesų centras yra tos šalies ekonominėje teritorijoje, t. y. kai jis ilgesnį laiką (vienus metus ar ilgiau) toje teritorijoje vykdo ekonominę veiklą.
            Į fizinių energijos srautų sąskaitas įrašomi dėl visų vienetų rezidentų veiklos atsiradę fiziniai energijos srautai, neatsižvelgiant į faktinę jų atsiradimo geografinę vietovę.
            Į fizinių energijos srautų sąskaitas įrašomi fiziniai energijos srautai iš aplinkos į ūkį, ūkyje ir iš ūkio atgal į aplinką.
            
               3 skirsnis
            
            RODIKLIŲ SĄRAŠAS
            Valstybės narės rengia fizinių energijos srautų sąskaitas pagal šiuos rodiklius:
            
                        —
                     
                     
                        fiziniai energijos srautai, suskirstyti į tris bendrąsias kategorijas:
                        
                                    i)
                                 
                                 
                                    gamtinės energijos sąnaudos;
                                 
                              
                                    ii)
                                 
                                 
                                    energetikos produktai;
                                 
                              
                                    iii)
                                 
                                 
                                    energetinės liekanos,
                                 
                              
                  
                        —
                     
                     
                        fizinių energijos srautų kilmė, suskirstyta į penkias kategorijas: gamyba, vartojimas, kaupimas, likusio pasaulio sektorius ir aplinka,
                     
                  
                        —
                     
                     
                        fizinių energijos srautų paskirtis pagal tas pačias penkias kaip ir fizinių energijos srautų kilmės kategorijas.
                     
                  Visi duomenys pateikiami teradžauliais.
            
               4 skirsnis
            
            PIRMIEJI ATASKAITINIAI METAI, DAŽNUMAS IR DUOMENŲ PERDAVIMO TERMINAI
            
                     
                        1.
                     
                     
                        Statistiniai duomenys rengiami ir perduodami kasmet.
                     
                  
                     
                        2.
                     
                     
                        Statistiniai duomenys perduodami per 21 mėnesį nuo ataskaitinių metų pabaigos.
                     
                  
                     
                        3.
                     
                     
                        Siekiant patenkinti naudotojų poreikius laiku gauti išsamius duomenų rinkinius, Komisija (Eurostatas), gavusi pakankamus šalių duomenis, nedelsdama parengia šio modulio pagrindinių suvestinių rodiklių bendrus ES 28 įverčius. Jeigu įmanoma, Komisija (Eurostatas) parengia ir paskelbia duomenų, kurių valstybės narės neperdavė iki 2 punkte nurodyto termino, įverčius.
                     
                  
                     
                        4.
                     
                     
                        Pirmieji ataskaitiniai metai yra 2015 m.
                     
                  
                     
                        5.
                     
                     
                        Į pirmą kartą perduodamus duomenis valstybės narės įtraukia laikotarpio nuo 2014 m. iki pirmųjų ataskaitinių metų metinius duomenis.
                     
                  
                     
                        6.
                     
                     
                        Kiekvieną kitą kartą perduodamos duomenis Komisijai, valstybės narės teikia metinius n–2, n–1 ir n-tųjų metų duomenis, kai n metai yra ataskaitiniai metai. Valstybės narės gali pateikti bet kokius turimus duomenis už ankstesnius metus nei 2014 m.
                     
                  
               5 skirsnis
            
            ATASKAITOS LENTELĖS
            
                     
                        1.
                     
                     
                        Teikiami šie 3 skirsnyje nurodytų rodiklių duomenys fiziniais vienetais:
                        
                                    —
                                 
                                 
                                    energijos srautų išteklių lentelė. Šioje lentelėje nurodomi gamtinių energijos sąnaudų, energetikos produktų ir energetinių liekanų ištekliai (eilutėse) pagal jų kilmę, t. y. tiekėją (skiltyse),
                                 
                              
                                    —
                                 
                                 
                                    energijos srautų panaudojimo lentelė. Šioje lentelėje nurodomas gamtinių energijos sąnaudų, energetikos produktų ir energetinių liekanų panaudojimas (eilutėse) pagal jų paskirtį, t. y. naudotoją (skiltyse),
                                 
                              
                                    —
                                 
                                 
                                    su išmetamaisiais teršalais susijusių energijos srautų panaudojimo lentelė. Į šią lentelę įrašomas su išmetamaisiais teršalais susijęs gamtinių energijos sąnaudų ir energetikos produktų panaudojimas (eilutėse) pagal juos naudojančius ir teršalus išmetančius vienetus (skiltyse),
                                 
                              
                                    —
                                 
                                 
                                    jungiamoji lentelė, kurioje nurodomi įvairūs elementai, kuriais galima paaiškinti energijos sąskaitų ir energijos balanso skirtumą.
                                 
                              
                  
                     
                        2.
                     
                     
                        Energijos srautų išteklių ir panaudojimo lentelių (įskaitant su išmetamaisiais teršalais susijusius srautus) eilučių ir skilčių struktūra vienoda.
                     
                  
                     
                        3.
                     
                     
                        Skiltyse nurodoma fizinių srautų kilmė (ištekliai) arba paskirtis (panaudojimas). Skiltys suskirstomos į penkias kategorijas:
                        
                                    —
                                 
                                 
                                    „gamyba“ siejama su prekių ir paslaugų gamyba. Gamybos veikla klasifikuojama pagal NACE 2 red., o duomenys teikiami A*64 suvestinių duomenų lygiu,
                                 
                              
                                    —
                                 
                                 
                                    „vartojimo“ veikla nurodoma vienoje asmeninių namų ūkių galutinio vartojimo skiltyje, pateikiant visą sumą ir duomenis pagal tris pakategores (transporto, šildymo (vėsinimo), kita),
                                 
                              
                                    —
                                 
                                 
                                    „kaupimas“ reiškia energetinių produktų atsargų pasikeitimus ūkyje,
                                 
                              
                                    —
                                 
                                 
                                    į „likusio pasaulio sektoriaus“ kategoriją įrašomi importuojamų ir eksportuojamų produktų srautai,
                                 
                              
                                    —
                                 
                                 
                                    į „aplinkos“ kategoriją įrašoma gamtinių sąnaudų srautų kilmė ir liekanų srautų paskirtis.
                                 
                              
                  
                     
                        4.
                     
                     
                        Eilutėse nurodomos fizinių srautų rūšys pagal 3 skirsnio pirmoje įtraukoje nurodytas kategorijas.
                     
                  
                     
                        5.
                     
                     
                        Gamtinės energijos sąnaudos, energetikos produktai ir energetinės liekanos klasifikuojami taip:
                        
                                    —
                                 
                                 
                                    gamtinės energijos sąnaudos skirstomos į neatsinaujinančiąsias gamtines energijos sąnaudas ir atsinaujinančiąsias gamtines energijos sąnaudas,
                                 
                              
                                    —
                                 
                                 
                                    energetikos produktai skirstomi pagal Europos energijos statistikoje naudojamą klasifikatorių,
                                 
                              
                                    —
                                 
                                 
                                    energetinėms liekanoms priskiriamos atliekos (neturinčios piniginės vertės); gavybos ir (arba) ėmimo, skirstymo ir (arba) transportavimo, transformavimo ir (arba) perdirbimo ir saugojimo metu atsiradę nuostoliai; taip pat balansuojamieji straipsniai išteklių ir panaudojimo lentelėms suderinti.
                                 
                              
                  
                     
                        6.
                     
                     
                        Gyvenamosios vietos (buveinės) principu grindžiamo rodiklio ir teritoriškumo principu grindžiamo rodiklio sąsaja nurodoma visam nacionaliniam ūkiui (neskirstant pagal veiklos rūšis) ir gaunama taip:
                        visas vienetų rezidentų energijos panaudojimas
                        
                                    –
                                 
                                 
                                    vienetų rezidentų energijos panaudojimas užsienyje
                                 
                              
                                    +
                                 
                                 
                                    nerezidentų energijos panaudojimas šalies teritorijoje
                                 
                              
                                    +
                                 
                                 
                                    statistiniai skirtumai
                                 
                              
                                    =
                                 
                                 
                                    bendrasis vidaus energijos suvartojimas (grindžiamas teritorija).
                                 
                              
                  
               6 skirsnis
            
            ILGIAUSIA PEREINAMŲJŲ LAIKOTARPIŲ TRUKMĖ
            Šio priedo nuostatoms įgyvendinti skirto pereinamojo laikotarpio ilgiausia trukmė – dveji metai nuo pirmojo duomenų perdavimo termino.“
         
      
      
         (1)  2008 m. kovo 11 d. Europos Parlamento ir Tarybos reglamentas (EB) Nr. 295/2008 dėl verslo struktūros statistikos (OL L 97, 2008 4 9, p. 13).